|  |  |  |  |
| --- | --- | --- | --- |
| Váš list číslo/zo dňa |  Naše číslo | Vybavuje/kontakt | Miesto dátum: |
|   |  HA-SNV-14/2021 | Oľga Duchová/053/4424186 | Spišská Nová Ves 18.01.2021 |

**Výzva na predloženie cenovej ponuky**

**za účelom prieskumu trhu zákazky na zabezpečenie služieb postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.**

**I.  Identifikácia obstarávateľskej organizácie**

Názov organizácie: Hotelová akadémia

Sídlo organizácie: Radničné námestie č. 1, 052 01 Spišská Nová Ves

IČO: 17078504

Kontaktná osoba: Mgr. Milan Kudrik, riaditeľ školy

Kontaktná osoba pre predmet verejného obstarávania: Oľga Duchová, e- mail: hotelovkasnv@gmail.com,

 tel.: 053/4424189

Tel.: R-HA 053/4464215

E-mail: hotelovkasnv@gmail.com

**Adresa hlavnej stránky verejného obstarávateľa (URL**): <http://www.hotelovkasnv.edupage.sk>

1.2 Druh verejného obstarávateľa a hlavný predmet činnosti:

Druh verejného obstarávateľa: **verejný obstarávateľ** podľa § 7 ods.1 písm. d)

Hlavný predmet činnosti: **vzdelávanie**

**II. Predmet zákazky**

Zákazka na  zabezpečenie služieb

**III. Názov predmetu zákazky**

**„Zabezpečenie stravovania zamestnancov formou jedálnych kupónov “**

##### Spoločný slovník obstarávania (CPV)

|  |
| --- |
| **55520000-1 Služby hromadného stravovania** |

**IV. Opis predmetu zákazky**

Predmetom zákazky je zabezpečenie stravovania zamestnancov formou zabezpečenia stravovacích služieb prostredníctvom jedálnych kupónov v zmluvných zariadeniach poskytovateľa jedálnych kupónov. Nominálna hodnota jedálneho kupónu je 3,83 eur. Súčasťou zákazky je aj dodanie jedálnych kupónov do sídla verejného obstarávateľa.

Predpokladané množstvo odberu jedálnych kupónov počas trvania zmluvy ( do 31.12.2021) je cca 800 ks, s nominálnou hodnotou 3,83 €.

**V. Predpokladaná hodnota zákazky**

Predpokladaná hodnota zákazky :  **3 064,00 € bez DPH**

**VI. Rozdelenie predmetu zákazky:** nie

**VII. Spôsob určenia ceny**

7.1 Cenovú ponukupožadujeme uviesť **na kompletný predmet zákazky.**  Do ceny sa započítavajú všetky

 náklady poskytovateľa služby spojené s touto zákazkou.

7.2 Navrhovaná zmluvná cena je stanovená ako **cena konečná a nemenná a musí zahŕňať všetky náklady spojené s predmetom zákazky.**

7.3 Navrhovanú ponukovú cenu je potrebné uviesť v eurách.

a) Ak je uchádzač platcom dane z pridanej hodnoty, navrhovanú zmluvnú cenu uvedie v zložení: - cena bez DPH

 - sadzba DPH

 - cena vrátane DPH

b) Ak uchádzač nie platcom DPH uvedie navrhovanú ponukovú cenu celkom. Na skutočnosť, že nie je platcom DPH upozorní.

**VIII. Lehota a miesto predkladania ponúk**

Lehota na predkladanie ponúk: dátum: **25.01.2021** čas: **do** **15.00 hod.**

Miesto predkladania ponúk: : - ako adresa obstarávateľskej organizácie uvedená v bode I. t.j. poštou s označením obálky **„ Zabezpečenie stravovania zamestnancov “,** osobne alebo elektronicky na adresu hotelovkasnv@gmail.com

**IX. Podmienky účasti**

 Súčasťou ponuky žiadame predložiť kópiu dokladu o oprávnení poskytovať službu .(výpis z obchodného, živnostenského resp. iného registra, v ktorom je uchádzač v zmysle platných predpisov registrovaný – platný je aj z internetu), ktoré zodpovedajú predmetu zákazky a Čestné vyhlásenie podľa §32 ods.1 písm. f, zákona o verejnom obstarávaní (Príloha č. 1)

**X. Trvanie zmluvy**

10.1Do 31.12.2021

10.2 Zmluva bude uzavretá s tým uchádzačom, ktorý bude mať najvýhodnejšiu cenovú ponuku s týmito kritériami**: - najnižšia cenová ponuka.** Úspešnému uchádzačovi bude doručené oznámenie o úspešnosti ponuky a ostatným uchádzačom, ktorých ponuky boli vyhodnocované, bude doručené oznámenie o neúspešnosti ich ponúk.

Spišská Nová Ves, 18.01.2021

Osoba zodpovedná za verejné obstarávanie:

Meno: Oľga Duchová

 --------- v.r.----------------

 Mgr. Milan Kudrik, riaditeľ školy riaditeľ školy

Príloha č. 1

**ČESTNÉ VYHLÁSENIE UCHÁDZAČA**

uchádzač (obchodné meno a miesto/sídlo podnikania uchádzača, IČO resp. všetkých členov skupiny dodávateľov) ...........................................................................................................................................

................................................................................................................................................................. týmto čestne vyhlasuje,

* že súhlasí bez výhrady a obmedzenia s podmienkami verejného obstarávania **„Zabezpečenie stravovania zamestnancov formou jedálnych kupónov“,** ktoré sú určené v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk,
* podľa § 32 ods. 1 písm. e) zákona o verejnom obstarávaní, je oprávnený dodávať tovar, uskutočňovať stavebné práce alebo poskytovať službu,
* podľa § 32 ods. 1 písm. f) zákona o verejnom obstarávaní, nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
* nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,
* nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,
* nemá pozastavenú podnikateľskú činnosť alebo nie je v obdobnej situácii podľa právnych predpisov,
* je dôkladne oboznámený s celým obsahom súťažných podkladov, so znením ktorých v celom rozsahu súhlasí,
* nebol na jeho majetok vyhlásený konkurz, nie je v reštrukturalizácií, nie je v likvidácií, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* všetky doklady, dokumenty, vyhlásenia a údaje uvedené v ponuke sú pravdivé a úplné,
* predkladá iba jednu ponuku a
* nie je v zadávaní predmetnej zákazky subdodávateľom alebo členom skupiny dodávateľov, ktorá predkladá ponuku,
* dotknuté osoby poskytli súhlas so spracovávaním svojich osobných údajov pre potreby tohto verejného obstarávania v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov.

V ...................................................... dňa ......................................

…………………………………………………………………

meno, priezvisko, titul, funkcia,

podpis osoby (osôb) oprávnenej konať za uchádzača